An buga an barku: Daďadďun Sanatoci 10 da zasu sake komawa majalisar dattawa ▷ Legit.ng
An buga an barku: Daďadďun Sanatoci 10 da zasu sake komawa majalisar dattawa
25 days ago 5175 views by Muhammad Auwal
An yi zabe an gama, sai dai don gudun kada ayi tuya a manta da albasa yasa muka dauko bayanai game da yadda zaman majalisar dattawa ta Tara za ta kasance musamman game da dadewar wasu Sanatoci suka dauka ana bugawa dasu a majalisar.
Majiyar Legit.ng ta ruwaito a yanzu haka akwai Sanatoci akalla guda goma cikin Sanatoci dari da tara da majalisar ta kunsa, wadanda suka kwashe sama da shekaru takwas takwas a majalisar, kuma a yanzu haka sun sake lashe zabe don cigaba da fafatawa a majalisar.
KU KARANTA: Yaki da rashawa: Sabbin Sanatoci 12 da zasu shiga majalisa tare da guntun kashi a gindinsu
Daga cikin Sanatocin nan akwai:
Ike Ekweremadu: Mataimakin shugaban majalisar dattawa tun daga shekarar 2007, wanda ya sake lashe zabe a matsayin dan majalisa mai wakiltar mazabar Enugu ta yamma a majalisar dattawa a inuwar jam’iyyar PDP karo na biyar. Tun a shekarar 2003 jama’ansa suka fara zabansa.
James Manager: Dan majalisa daga jahar Delta wanda ya sake lashe zabe a matsayin dan majalisa mai wakiltar mazabar Delta ta kudu a majalisar dattawa a inuwar jam’iyyar PDP karo na biyar. Tun a shekarar 2003 jama’ansa suka fara zabansa.
Kabiru Gaya: Tsohon gwamnan jahar Kano, wanda ya sake lashe zabe a matsayin dan majalisa mai wakiltar mazabar Kano ta kudu a majalisar dattawa a inuwar jam’iyyar APC karo na hudu. Tun a shekarar 2007 jama’ansa suka fara zabansa a inuwar jam’iyyar ANPP.
Ahmed Lawan: Jagoran masu rinjaye, wanda ya sake lashe zabe a matsayin dan majalisa mai wakiltar mazabar Yobe ta Arewa a majalisar dattawa a inuwar jam’iyyar APC karo na hudu. Tun a shekarar 2007 jama’ansa suka fara zabansa.
Oluremi Tinubu: Uwargidar jagoran jam’iyyar APC, Asiwaju Ahmed Bola Tinubu wanda ya sake lashe zabe a matsayin dan majalisa mai wakiltar mazabar Legas ta tsakiya a majalisar dattawa a inuwar jam’iyyar APC karo na uku. Tun a shekarar 2011 jama’anta suka fara zabanta.
Ajari Boroffice: Sanata daga jahar Ondo wanda ya sake lashe zabe a matsayin dan majalisa mai wakiltar mazabar Ondo ta Arewa a majalisar dattawa a inuwar jam’iyyar APC karo na uku. Tun a shekarar 2011 jama’ansa suka fara zabansa a inuwar jam’iyyar LP.
Ali Ndume: Tsohon shugaban masu rinjaye wanda ya sake lashe zabe a matsayin dan majalisa mai wakiltar mazabar Borno ta kudu a majalisar dattawa a inuwar jam’iyyar APC karo na uku. Tun a shekarar 2011 jama’ansa suka fara zabansa.
Danjuma Goje: Tsohon gwamnan jahar Gombe wanda ya sake lashe zabe a matsayin dan majalisa mai wakiltar mazabar Gombe ta tsakiya a majalisar dattawa a inuwar jam’iyyar APC karo na uku. Tun a shekarar 2011 jama’ansa suka fara zabansa a karkashin lemar PDP.
Abdullahi Adamu: Tsohon gwamnan jahar Nasarawa wanda ya sake lashe zabe a matsayin dan majalisa mai wakiltar mazabar Nassarawa ta yamma a majalisar dattawa a inuwar jam’iyyar APC karo na uku. Tun a shekarar 2011 jama’ansa suka fara zabansa a inuwar jam’iyyar PDP.
Emmnuel Bwacha: Sanata daga jahar Taraba wanda ya sake lashe zabe a matsayin dan majalisa mai wakiltar mazabar Taraba ta kudu a majalisar dattawa a inuwar jam’iyyar PDP karo na uku. Tun a shekarar 2011 jama’ansa suka fara zabansa.
Hausa NewsNigerian Senators And Their ConstituenciesSiyasar Najeriya
How to tie gele Fela Durotoye NRC recruitment Lil Kesh biography Nigerian Ghana weaving styles
Matsala ta kunno kai a INEC, manyan jami'ai zasu ajiye aiki kafin zaben gwamna